nn da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de nb da da da it da da da da da da da da da da da da fr da da sv da da da sv da da da sv da da da da da da en da da da da en da da nb nn nb da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Se fugletårne, hundeskove, fiskepladser, p-pladser m.m. på udinaturen.dk
Der er gode faciliteter for handicappede i området. Der er 20 km befæstede stier, hvoraf en del kan bruges af kørestolsbrugere, og der er handicapvenlige fiskepladser, et fugletårn med kørestolsrampe og handicaptoiletter.
Der er anlagt 20 km befæstede stier i området, hvoraf en del kan bruges af gangbesværede og kørestolsbrugere.
Der er også anlagt befæstede stier ved det fine udsigtsområde nord for Lønborg Kirke. Fra kirkens p-plads er der en befæstet sti vest for kirkegårdsdiget til udsigtsområdet nord for kirken.
Mellem Skjern Bådehavn og p-pladsen ved Skænken Sø er den befæstede sti forbundet med hængebroen Kong Hans’ Bro.
Ved Skjernåvej (vejen mellem Lønborg og Skjern) er der på p-pladsen midt i ådalen anlagt et fugleskjul med adgangsrampe, som kan anvendes af gangbesværede og kørestolsbrugere. Herfra er der en storslået udsigt ud over Hestholmsøen.
Ved de tre p-pladser ved Lønborg, Albæk og Gjaldbæk er der anlagt handicapvenlige fiskepladser i form af plateauer af træ, der går ud over åbrinken.
Der er etableret grillpladser mange steder i området, og de fleste er tilgængelige med kørestol, f.eks. ved Skjern Bådehavn og Pumpestation Nord.
Der er to primitive overnatningspladser i området, som begge kan benyttes af kørestolsbrugere. De ligger ved Pumpestation Nord og Borris Krog.
Der er dog ikke handicaptoiletter ved overnatningspladserne.
Der er handicaptoiletter ved områdets to naturudstillinger, Naturudstilling Skjern Enge i det vestlige område og Naturudstilling Skjern Å i det østlige område.
Læs mere om naturudstillinger
Se handicapfaciliteter i vandretursfolderen
Mange mennesker bruger naturen og til vidt forskellige ting. Derfor er der lavet en række regler for brug af naturen.
Reglerne er lavet, så turen ud i naturen bliver en god oplevelse for så mange som muligt.
Der er anlagt ca. 20 km befæstede stier, der kan anvendes af cyklister.
Ridning er tilladt på de afmærkede stier. Der er i alt anlagt 10 km ridestier, som typisk løber parallelt med de befæstede stier til cyklister og kørestolsbrugere. Enkelte steder deles cyklister og ryttere om stien, og ryttere bedes der holde sig langs siderne af stien, så hestene ikke træder den op.
Hunde skal altid være i snor og må ikke tages med i båd, kano og kajak.
I ”Hundeengen” er hund uden snor velkommen. ”Hundeengen” finder du i nærheden af Skjern Bådehavn.
Hunde i åer og søer er ikke tilladt.
Skjern Ådal ligger mellem Skjern og Tarm og strækker sig fra Borris Sønderland ud til åens udmunding i Ringkøbing Fjord. Der er togforbindelse til Skjern og Tarm. Fra rutebilstationerne i Skjern og Tarm er der busforbindelse til Lønborg med rute 69. Du kan tage din cykel med i toget og bussen, hvis der er plads.
Planlæg din rejse på rejseplanen.dk
Med 27 parkeringspladser er der rigtigt gode muligheder for at besøge området i bil.
Den mest benyttede parkeringsplads finder du ved på Skjern Åvej ved Hestholmsøen.
Alle p-pladser i naturområdet er forsynet med et kort over enten den vestlige eller østlige del af området afhængig af p-pladsens placering. Kortene viser samtlige publikumsfaciliteter.
Se kort over p-pladserne i vandretursfolderen
Mere om Skjern Ådal:
Kort med seværdigheder Aktiviteter Dyr og planter Året rundt Historie
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden